stanford-oval/wikipedia huggingface dataset:
רחל מילשטיין
הערות שוליים

↑  Rachel Milstein, “Hebrew Book Illumination in the Fatimid Era.” (1999), pp. 429-40. In L’Egypt Fatimide: son art et son histoire, ed. Marianne Barrucand, the procceding of the colloquium in Paris, 28th – 30th May, 1998, Press de l’Universite de Paris-Sorbonne, Paris.
↑  מילשטיין, רחל, לשון הסמלים הרב-תרבותית בעיטורי התנ"ך הקדומים ביותר, האסלאם ועולמות השזורים בו: קובץ מאמרים לזכרה של חוה לצרוס-יפה (תשסב 2002) 442-413
| --- | --- |
בקרת זהויות :  NLI: 987007265294805171  GND: 1056253363  ISNI: 0000 0000 8141 0458  LCCN: n85018251  NTA: 071951903  SUDOC: 056985568  VIAF: 61678342   WorldCat (עם VIAF): 61678342
שמריהו בן-צור

שמריהו בן-צור (נולד ב-25 במרץ 1944) הוא איש חינוך ישראלי שכיהן כחבר הכנסת מטעם מפד"ל.
חייו

בן-צור נולד בתימן ועלה עם משפחתו לישראל בשנת 1950. בסיום לימודיו באוניברסיטה העברית בירושלים הוא החל לעבוד בהוראה, ובמרוצת השנים השלים תואר שני במדע המדינה באוניברסיטת בר-אילן.
כמורה החל בן-צור לפעול במוסדות ארגון המורים הדתיים בישראל, ונבחר לעמוד בראשו. בתפקיד זה נבחר לכהן כיו"ר האיגוד העולמי של המורים התורניים ומונה לשמש ממלא מקומו של מזכ"ל הסתדרות המורים.
בשנת 1996 נבחר מטעם המפד"ל לכנסת ה-14. לאורך כהונת הכנסת שימש כיו"ר הסיעה בכנסת, סגן יושב ראש הכנסת וחבר  בוועדות הכנסת השונות.
בבחירות לכנסת ה-17 הוא הוצב במקום ה-15 ברשימת האיחוד הלאומי-מפד"ל לכנסת.
בן-צור כיהן כמזכ"ל המפד"ל, ובפברואר 2011 חייב בית הדין לעבודה את המפלגה לשלם לבן צור 6.5 מיליון ש"ח בגין הלנת שכר של 5 שנים.
נכון לשנת 2018 משמש בן צור כדירקטור בבנק מסד.
חיים אישיים

בן צור נשוי ואב לארבעה ילדים.
הערות שוליים

↑  תאריכי לידה ועליה מאתר הכנסת
↑  תומר ניר, ‏פסק הדין שעלול לגרום לפירוקה של המפד"ל, באתר "סרוגים", 14 בפברואר 2011
↑  באתר הדירקטורים.
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
שמריה מוורחובקה

רבי שמריהו (שמער'ל) מוורחובקה (או וורחיבקה. נפטר בב' בכסלו ה'תקל"ו, 1775) היה מגיד מישרים בורחובקה ומו"ץ בסאווראן, מבני חבורתו של הבעל שם טוב.
חייו

על פי המסופר, בתחילה עסק במסחר, אך משלא נולד לו בן זכר, הבטיח לו הבעל שם טוב בן זכר תמורת עושרו, ומאז עסק במגידות.
ב"שבחי הבעל שם טוב" מובא בשמו: "קודם ביאת משיח צדקנו יסתלקו כל האותות והמופתים והניסים הגלויים והמפורסמים הממשיכים ומתלהבים לב האדם לעבודתו יתברך, ואין מחיה נפש רק מי שיאחוז באמונה".
בנו ר' דוד, כיהן כרבה של טיצ'לניק. לפניו כיהן כרב בטישלניק חתנו של ר' שמריה, ר' פאלק.
קברו

ר' שמריה נקבר בבית הקברות היהודי בוורחובקה. בשואה נהרס חלק גדול מבית הקברות, ומקום קברו היה נחשב לאבוד. תושבי העיירה אף השתמשו בשטח בית הקברות לחקלאות. בשנות ה-90, הגיעה לעמותת "אהלי צדיקים" עדות של יהודי יליד ורחיבקה, שלפני שעזב את העיירה סימן את מקום קברו של ר' שמריה במוט ברזל אדום. לפי עדות זו איתרה העמותה את מקום הקבר, ובשנת ה'תשס"ז (2007) הוקמה מחדש מצבה על קברו.
הערות שוליים

↑  "הקדמת הכותב", בשם ר' גדליה מליניץ
↑  ורחיבקה: הוקם ציונו של תלמיד הבעל שם טוב
↑  ורחיבקה: שוקם ציון הרה"ק רבי שמעריל מורחיבקה זיע"א תלמיד הבעש"ט
↑  ורחיבקה:  ניקוי, שיפוץ והקמת מצבות
שאטו מוטון רוטשילד

האחוזה שאטו מוטון רוטשילד באזור בורדו
אולם חביות היין באחוזה
בקבוק יין שאטו מוטון, 1975
בקבוק יין שאטו מוטון, 2000
שאטו מוטון רוטשילד (צרפתית: Château Mouton Rothschild) היא אחוזת יין הממוקמת בכפר פויאק באזור בורדו שבצרפת. 
 האחוזה נמצאת בבעלותה של פיליפין דה רוטשילד מהענף המשפחתי הצרפתי של משפחת רוטשילד.
היסטוריה

היין האדום הנושא את שם אחוזות היין, שאטו מוטון רוטשילד, נחשב אחד מהקלארטים הטובים בעולם (קלארט הוא השם הניתן באנגלית, בייחוד באנגליה, ליינות האדומים מבורדו). במקור נקרא שאטו בריין-מוטון ולאחר שנתניאל דה רוטשילד רכש אותו, כתחרות לשאטו לאפיט, כחלק מתחרות פנים משפחתית במשפחת רוטשילד, ב-1853 הוא העניק לו את השם "שאטו מוטון רוטשילד". הייתה זו אחוזת היין הראשונה שהחלה בביקבוק של כל תוצרת השאטו (במשך למעלה ממאה שנים רוב היקבים (chateauxs) בבורדו העבירו את היין החדש שלהם בחביות מיד לאחר הבציר למחסני הסוחרים (נגוסיאן) בערים והסוחרים יישנו את היין בחביות וביקבקו אותו). ב-1926 הקים פיליפ דה רוטשילד מרתף גדול ליישון היינות והחל ביישונם וביקבוקם בתוך השאטו. היקבים האחרים בבורדו הלכו בעקבותיו.
סיווג היינות של 1855 בבורדו היה מבוסס בעיקר על מחירי השוק המעודכנים של היינות, עם חריגה אחת: שאטו מוטון רוטשילד. מחיריו היו קרובים אך מעט נמוכים יותר משל ארבעת היינות מהדירוג הראשון כגון שאטו לאפיט וגבוהים מעט מאלו של היינות מהדירוג השני, ושאטו מוטון רוטשילד לא נכלל במעמד הדירוג הראשון, צעד שהברון פיליפ דה רוטשילד התייחס אליו כאל אי-צדק משווע. סיבות נוספות לאי-הכללתו של מוטון רוטשילד בדירוג הראשון הייתה מכיוון שאת האחוזה רכש לאחרונה אנגלי והיא לא הייתה עוד בבעלות צרפתית, בנוסף לכך האחוזה הייתה פשוטה במראיה ובמבניה.
ב-1973 הועלה מוטון לדרגת "גידול ראשון" אחרי עשורים של שדולה נמרצת שהפעיל הברון פיליפ דה רוטשילד, בעליו העשיר והכריזמטי, זהו השינוי היחידי בסיווג היינות של 1855 (למעט ההוספה בשנת 1856 של שאטו שנטמרל). הדבר חולל שינוי במוטו השאטו: בעבר היה מוטו היין "Premier ne puis, second ne daigne, Mouton suis" (ראשון, איני יכול להיות. שני, איני מוכן להיות. מוטון אני."), והמוטו שונה ל-"Premier je suis, Second je fus, Mouton ne change". ("ראשון אני. שני הייתי. מוטון, איני משתנה"). לרגל ההישג עיטר ברון פיליפ את התווית של בציר 1973 באיור של פבלו פיקאסו
הכרמים

שאטו מוטון רוטשילד וכרמיו נמצאים במדרון המשתפל לשפך נהר הז'ירונד, באזור בורדו, מפיקים בעיקר ענבים מזן קברנה סוביניון. כיום יש בבעלות שאטו מוטון רוטשילד 203 אקרים (0.8 קילומטרים מרובעים) של גפנים של קברנה סוביניון (77%), מרלו (11%), קברנה פראן (10%) ופטיט ורדו (2%). הענבים נבצרים ידנית. היינות מותססים במכלי עץ (זהו אחד מהשאטואים האחרונים במדוק שמשתמשים בהם) ואז מיושנים בחביות עץ חדשות. היקב מייצר כ-400,000 בקבוקים, שזוהי הכמות הגדולה ביותר מבין יקבי העלית.
התוויות

בשנות העשרים של המאה העשרים עלה בדעתו של הברון פיליפ דה רוטשילד הרעיון לבקש כל שנה מאמן בעל שם לצייר את תוויות היינות, צעד בו החל עת צייר האמן ז'אן קרלו כשעיצב את תווית בציר 1924. ב-1946 מעשה זה נהפך להיבט קבוע וחשוב בתדמיתו של מוטון שנערך מדי שנה, כשאת התוויות ציירו כמה מהציירים, הפסלים ואנשי הרוח הגדולים בעולם כמו ז'ורז' בראק, סלבדור דאלי, הנרי מור, ז'ואן מירו, מארק שאגאל, וסילי קנדינסקי, פבלו פיקאסו, אנדי וורהול, ויעקב אגם. יוצא הדופן היחידי היה הבקבוק עטוי האמייל המוזהב של בציר 2000.
על מנת לחגוג מאה שנים לרכישת שאטו מוטון, דיוקנו של נתניאל דה רוטשילד הופיע על תווית 1953. ב-1977 ביקרו בשאטו אליזבת השנייה, מלכת הממלכה המאוחדת ואליזבת, המלכה האם ותוויות מיוחדת עוצבה לזכר המאורע.
פעמיים במהלך ההיסטוריה של התוויות המיוחדות, צוירו שתי תוויות שונות לאותה השנה. הפעם הראשונה הייתה ב-1978 כשהאמן הקנדי ז'אן פול ריופל הציע שני עיצובים לתווית. הברון פיליפ דה רוטשילד אהב את שניהם במידה שווה ולכן הוא הפריד את התוצרת לשניים והשתמש בשניהם. הפעם השנייה הייתה כשתווית מוטון של שנת 1993, ציור עיפרון של נימפה עירומה רוכנת פרי עטו של הצייר הצרפתי בלתוס נאסרה לשימוש בארצות הברית בידי הרשות לאכיפת נושאי האלכוהול, הטבק, הנשק וחומרי הנפץ. בשל כך, עבור השוק האמריקאי הוכנה תווית עם חלל ריק שם הדמות הייתה צריכה להיות מצוירת ושתי התוויות נהפכו לפריט אספנים. הפופולריות של התוויות הביאה לעלייה במחירי המכירות הפומביות של היינות, זאת לעומת גידולים ראשונים אחרים שתוויותיהם זהות משנה לשנה ומחיריהם לא השתנו.
העסקים

חברת "ברון פיליפ דה רוטשילד" שבבעלותה שאטו מוטון רוטשילד, כוללת בין החזקותיה גם את היקבים האיכותיים שאטו קלר מילון (Chateau Clerc Milon), גידול חמישי בסיווג היינות של 1855 בבורדו, שאטו ד'ארמאיאק (Chateau d'Armailhac), דומיין דה בארונוק (Domaine des Baron'arques), וכן יין לבן איכותי איל דארז'ן (Aile D'argent) שהחל בייצורו בשנות התשעים, וכן יין פופולרי מהנפוצים והידועים בעולם, מוטון קאדה, הנמכר ב-15 מיליון בקבוקים ברחבי תבל, כמו גם סוגי יין רבים נוספים.
ב-1980, הכריזה החברה על מיזם משותף עם רוברט מונדבי והקימו את היקב אופוס וואן (Opus One) באוקוויל שבקליפורניה. שנות התשעים עמדו בסימן התרחבות ניכרת בעסקי היקבים באמריקות תחת הנהגתו של הנשיא קור דובואה, כשאזור זה הביא לכמעט חצי ממחזור העסקים של החברה. ב-1997, שאטו מוטון רוטשילד שיתף פעולה ביחד עם היקב קונצ'ה אי טורו בצ'ילה במטרה להפיק יינות אדומים מבוססי קברנה סוביניון מאיכות גבוהה ביקב החדש שנבנה בעמק מאיפו שבצ'ילה ושמו אלמאויוה (The Almaviva). מנהלת עסקי היין כיום היא הברונית פיליפין דה רוטשילד. ביוני 2003 אירחו הכרמים את חגיגת La Fête de la Fleur בסיום וינאקספו (תערוכת היין בבורדו) שחפף את יום השנה החמישים של רכישת היקב בידי משפחת רוטשילד.
בשטח השאטו ממוקם מוזיאון היקב, הממוקם במרתף. המוזיאון כולל פריטים שונים הקשורים ליין שאספו הברון פיליפ דה רוטשילד ואשתו פולין בנסיעותיהם ברחבי תבל.
ראו גם

משפחת רוטשילד
פיליפין דה רוטשילד
שאטו לאפיט רוטשילד
לקריאה נוספת

אביטל ענבר, התענוגות של יינות בורדו, כתר ספרים, ירושלים, 2005.
שלישיית תל אביב

שלישיית תל אביב, שחבריה היו יהונתן ענר (פסנתר) והאחים מתן גבעול (כינור) ועירא גבעול (צ'לו), הוקמה בשנת 1998 ביוזמת המרכז למוזיקה ירושלים ובתמיכת קרן התרבות אמריקה-ישראל ו"קרן רונן".
השלישייה זכתה במקום ראשון בתחרות בינלאומית להרכבים קאמריים בצרפת ובתחרויות נוספות בגרמניה ובאיטליה. בין השאר הופיעה ברחבי אירופה ובדרום מזרח אסיה. במקרה אחר הוזמנה השלישייה הישראלית להופיע בקטר, ההרכב הישראלי הראשון לעשות זאת.
השלישייה ניגנה רפרטואר מן התקופה הקלאסית והרומנטית (היידן, בטהובן, ארנסט בלוך, ברהמס) בשילוב יצירות ישראליות, שחלקן נכתבו בשבילה ולפי הזמנתה (שלישיות הפסנתר של בנימין יוסופוב ושל יהונתן קרן).
ביוני 2000 השתתפה שלישיית תל אביב במפגש בינלאומי למוזיקה קאמרית בהנחיית אייזק שטרן.
שאנדור גות

| --- | --- |

 לידה:  19 באוקטובר 1869 פשט 
 פטירה:  7 בספטמבר 1946 (בגיל 76) בודפשט, הרפובליקה ההונגרית 
 שם לידה:  Gutfreund Sándor 
 מקום קבורה:  בית הקברות פרקשרטי בבודפשט 
 מקום לימודים:  האוניברסיטה לתאטרון ולקולנוע (1891) 
 בן או בת זוג:  אלה קרטס 
 
שאנדור גות (במקור גוטפרוינד, בהונגרית: Góth Sándor; פשט, 19 באוקטובר 1869 – בודפשט, 7 בספטמבר 1946) היה שחקן, במאי ומתרגם, הונגרי-יהודי פרופסור באוניברסיטה, מנהל תיאטרון.
קורות חיים

שאנדור גוטפריד נולד במשפחה יהודית, בנם של מנו גוטפרוינד ורוזליה וקסמן (1838–1929).
למד ב"אקדמיה לאמנויות הבמה" אצל השחקן אימרה נאג'י בין השנים 1887–1891.
בין השנים 1890–1891 הופיע בעיר דברצן.
בין השנים 1891 - 1892 הוא שיחק בארד.
בין השנים 1892 - 1894 הוא הופיע בעיר טימישוארה.
בין השנים 1894 - 1896 פעל בקלוז'-נאפוקה (כל שלוש הערים האחרונות היו אז בתחום הונגריה).
בשנת 1896 היה אחד מהחברים המייסדים של תיאטרון הקומדיה של בודפשט, בו היה חבר עד 1946, עם הפסקות קצרות.
בין השנים 1910–1914, ובין השנים 1932–1933, הוא היה שחקן בתיאטרון ההונגרי.
בשנת 1911 הוא הפך לעובד של אולפני הקולנוע של מיקלוש פלודי "הוניה".
בשנים 1921 עד 1922 היה במאי ושחקן של "תיאטרון הרנסאנס".
בין השנים 1931 ל־1939 היה מרצה באוניברסיטה לאמנויות התיאטרון והקולנוע.
בין השנים 1933–1934 היה השחקן-במאי של תיאטרון האופרטה של בודפשט .
בשנים 1935 עד 1937 שיחק בתיאטרון הלאומי של בודפשט.
משנת 1941 לא נחתם איתו חוזה בגלל מוצאו היהודי (לפי הוראות החוק היהודי השני והחוק היהודי השלישי).
אחרי מלחמת העולם השנייה ולאחר שהצליח לשרוד את השואה בבודפשט,
בין השנים 1945–1946 הוא היה מנהל "תיאטרון מרכז העיר" (Belvárosi Színház) שנקרא היום "תיאטרון קטונה יוז'ף" (Katona József Színház).
גות מתואר על ידי אלבום ההנצחה של בלהה לואיזה כ"selfmademan" אמיתי שעלה לפסגת המשחק בכוחו ובחריצותו הבלתי פוסקת. הוא הצליח לשחק כל דבר, החל בתפקידים טרגיים וכלה בתפקידי אופי. הוא היה מודע לעצמו, לכל הדיוקנאות שלו. דמויות הבמה שלו היו תוצאות של מחקר ונראו תמיד מקוריים, חדשים ומפתיעים. הוא דיבר גרמנית, צרפתית, אנגלית, איטלקית ורוסית.
חייו הפרטיים

ב־15 במרץ 1904, ברובע 5 של בודפשט, נשא לאישה את השחקנית ההונגריה-יהודייה אלה קרטס (1879-1936), בתם של ברנאט קרטס ושל אמה לנגספלד. אחד העדים היו גאבור פלודי. אחרי מותה בשנת 1936 התחתן שוב.
עבודותיו בתיאטרון

מספר הצגות הבכורה שנרשמו ב"מאגר נתוני התיאטראות": כמחבר: 5 ; כמתרגם: 34 ; כשחקן: 4 ; כבמאי: 12 .
עבודותיו בתיאטרון > כמחבר

המשולש (1915)
וולברינים (1917)
פריקה כאורח (1931)
סערה על אגם בלטון (1931)
שיר על שדות חיטה (1935)
עבודותיו בתיאטרון > כמתרגם

Labiche: Nászúton (1898)
Hennequin: Családi örömök (1898-1899)
Hennequin: Utazás a válás körül (1898)
Busnach-Debrit: A feleségem nem sikeres (1900)
Bernard: A tolmács (1902)
Gavault-Berr: Dupont (1903)
Poe: Az igazgató úr (1903)
Ordonneau-Kéroul: A kocavadász (1904)
Monnier-Larcher: Emil (1905)
Bernstein: Baccarat (1906, 1910, 1915, 1918, 1924)
Kéroul-Barré: Az aranygyapjú (1906)
Soulié: A kacagó menyecske (1906)
Bernard-Godfernaux: Gróf Hamlet (1906)
Bernstein: A tolvaj (1907, 1939)
Gavault-Charvay: Josette kisasszony, a feleségem (1907)
Bernstein: Sámson (1908)
Tolsztoj: Anna Karenina (1910)
Hennequin-Veber: Nincs-e elvámolnivalója? (1910)
Kistemaeckers: A kém (1912)
Stobitzer: Jönnek a németek (1914)
Hennequin-Veber: Éljen a király (1918)
Feydeau: Kutya van a kertben (1931)
Fauchois: Szegény Mavrier (1933)
עבודותיו בתיאטרון > כשחקן

בורדט: נשמת אסיר. . . . מונטסל
דז'ה סומורי : אליס טאקאטס. . . . טאקץ זוארד
דבאל: עוזרת צרפתית. . . . סטנלי
פרנץ מולנר : הקיסר. . . . פרמיאנט
עבודותיו בתיאטרון > כבמאי

פרנץ מולנר : הרופא (1902)
הננקווין-ביהוד: השוט (1903)
פרנץ מולנר : יוזצי (1904)
ברנשטיין: בקרט (1906)
שו: חבר השטן (1906)
ויקטור ראקושי : בנו של ראקוצי (1906)
ברנשטיין: הגנב (1907)
פרנץ הרצג : הגברת הצעירה דרי (1907)
פרנץ מולנר : משחק בטירה (1945)
סקרייב: כוס מים (1945)
דזיה סומורי : אליס טקאץ' (1946)
פושואה: זהירות, צבוע! (1946)
תפקידיו הנוספים בתיאטרון

פרנץ מולנאר : אולימפיה. . . . נסיך פלאטה אטינגן
ברנשטיין: בקרה. . . . רוברט דה שאסרוי
האופטמן: האורגים. . . . יגר
שאנדור ברודי : המורָה. . . . הכומר
סקרייב: כוס מים. . . . בולינברוק
ברנרד שו: הדילמה של הרופא. . . . בלומפילד בנינגטון
ברנשטיין: מוזיקה. . . . כּוֹמֶר
לאיוש ברטה : אהבה. . . . קומורוצי
פרנץ מולנר : משחק בטירה. . . . טוראי
פיידו: הבעל יוצא לציד. . . . מוריסט
ברנשטיין: הגנב. . . . ריצ'רד
ווילד: סלומה. . . . יוחנן
פירנדלו: שישה תפקידים המחפשים מחבר. . . . מנהל-במאי
פרנץ מולנר : אחד, שניים, שלושה. . . . נוריסון
סרטיו > כבמאי

A papagáj (1912)
A marhakereskedő (1912)
A csikós (1912)
Egy csók története (1912)
Keserű szerelem – Hunyadi János (1912)
A páter és a Péter (1912)
Víg özvegy (1912)
Aladár a tűzoltónapon (1912)
Tata mint dada (1912)
A halász leánya (1912)
Benjámin karrierje (1912)
Az állatok barátja (1913)
A bűvös palack (1913)
Vigyázat, törékeny! (1915)
Az anyaszív (1917) (גם כשחקן)
סרטיו > כשחקן

Tavasz a télben (1917)
Az ezredes (1917)
Lulu (film, 1918)|Lulu (1917)
Kacagó asszony (1930)
Az orvos titka (1930)
Nevető Budapest (1930)
Hyppolit a lakáj (1931)
Repülő arany (1932)
Pardon, tévedtem (1933)
Címzett ismeretlen (1935)
Fizessen, nagysád! (1937)
Magdát kicsapják (1938)
Cifra nyomorúság (1938)
Érik a búzakalász (1938)
Borcsa Amerikában (1938)
יצירותיו

וולברינים (מחזה, עם טאפאד פאסטור, 1917)
פריקה כאורח (מחזה, עם לאסלו בוש-פקטה, 1931)
סערה על אגם בלטון (דרמה, עם לאסלו בוש-פקטה, 1932)
אורח שמשלם (דרמה, 1934)
שיר על שדות חיטה (מתוך הרומן של פרנץ מורה 1935)
לו מולייר היה כותב יומן ... (1943)
הוא גם כתב ליבריות לאופרות של ינה הובאי: המסכה (עם רודולף לוֹתַר) ולאנה קרנינה (עם אנדור גאבור).
ראו גם

ספריית שחקנים
מאגר תיאטרון
לקריאה נוספת

לקסיקון ביוגרפי הונגרי
לקסיקון הונגרי לאמנות הבמה
אלבום זיכרון של בלהה לואיזה. [1927]
הערות שוליים

↑  "Farkasréti temető". אורכב מ-המקור ב-2011-08-18.
↑  "Születési bejegyzése a Pesti Neológ Izraelita Hitközség születési akv. 1170/1869. folyószáma alatt".
↑  Halálesete bejegyezve a Bp. XII. ker. állami halotti akv. 1975/1946. folyószáma alatt.
↑  Gutfreund Manóné Wachsmann Rozália halotti bejegyzése a Budapest V. kerületi polgári halotti akv. 60/1929. folyószáma alatt
↑  Színházi Élet - 1923/43. szám, 44. old.
↑  A házasságkötés bejegyezve Budapest V. ker. polgári akv. 100/1904. folyószám alatt.
↑  Szövegkönyve
| --- | --- |
בקרת זהויות :  NLI: 987007447604505171  GND: 1056120053  ISNI: 0000 0004 0027 6613  LCCN: no93011103  NKC: mzk2011661859  VIAF: 268274606   WorldCat (עם VIAF): 268274606 
שאנדור גות (משמאל) עם מרגיט לדומרסקי וגרה מאי בסרט "עליבות מעוצבת בעושר" (1938)
שלך (סוג)

| שלך |
| --- | --- |
 שלך מערבי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: שלכים
סוג:: שלך
שם מדעי
 Pandion ‏סויניי, 1809
תחום תפוצה


שָׁלָך הקרוי גם עיט דגים (שם מדעי: Pandion) הוא סוג של דורס יום ממשפחת הנציים שהוא הסוג היחיד בתת-משפחת השלכים (Pandioninae). לעיתים היא מסווגת למשפחה עצמאית (Pandionidae). משמעות השם המדעי ההוא מהאגדה אודות פנדיאון (אנ'), ששתי בנותיו הפכו לציפורי שיר (סנונית וזמיר) והוא עצמו בדמות עוף דורס נשלח לרדוף אחריהן.
השלכים הם עופות מים מוצלחים המתבססים על תזונה מדגים, אותם הם תופסים מצלילה מהירה ושליחת טפריהם קדימה לתוך העומק. הם בינוניים בגודלם ומזכירים נצים, אך בעלי התאמות ייחודיות.
בעוד השלך המזרחי מוגבל למימי אוסטרליה וסביבתה, השלך המערבי מצוי לאורך העולם ברוב היבשות, אם כי הוא מתרחק מהחופים יותר מקרובו המזרחי.
מינים

שלך מערבי (Pandion haliaetus)
שלך מזרחי (Pandion cristatus) - הופרד למין עצמאי סביב 2008
Pandion homalopteron - נכחד
Pandion lovensis - נכחד
שלך מזרחי

| שלך מזרחי |
| --- | --- |
 שלך מזרחי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: שלכים
סוג:: שלך
מין:: שלך מזרחי
שם מדעי
 Pandion cristatus ‏וייו, 1816

שלך מזרחי (שם מדעי: Pandion cristatus) הוא מין של דורס יום ממשפחת הנציים ותת-משפחת השלכים. בעבר נחשב לתת-מין של שלך מערבי (Pandion haliaetus), אך מחקרים טקסונומים ואחרים שבוצעו ב-2008 בידי המכון האוסטרלי "Australian Faunal Directory", הובילו מספר חוקרים להפרידו למין עצמאי, דבר שמספר ארגונים מתנגדים לו אך אחרים כמו אתר IUCN אימצו אותו.
מאפיינים

מין זה בעל מאפיינים והתנהגות ייחודית והוא שוכן סביב הפיליפינים, אינדונזיה, גינאה החדשה, אוסטרליה, טסמניה וכמה מאיי אוקיאניה והוא מתאים יותר לחיים בסביבת חופים ושפכי נהרות מאשר קרובו לסוג.
נקבת השלך גדולה יותר מהזכר ובעלת מוטת כנפיים של 410 עד 478 מ"מ ומשקל של 1.2 עד 1.6 ק"ג, בעוד הזכרים בעלי מוטת כנפיים של 391 עד 470 מ"מ ומשקלם 0.9 עד 1.2 ק"ג בממוצע. השלכים בעלי דמיון לנץ אך גדולים יותר, בעלי עיניים צהובות גדולות ומקור מעוקל כהה וארוך יותר. מבנה הכנפיים שלהם מותאם לרפרוף מעל פני המים ואז לצלילה מהירה אחרי טרף. לשלך זה בטן וחזה בהירים יותר מקרובו ו"כתר" מעט כהה יותר.
השלכים הם אוכלי דגים בעיקרם, בייחוד דגי חופים כמו קיפוניים וכו'. הם יגוונו גם ברכיכות, סרטנים, נחשי ים ועופות ים קטנים שלעיתים נחטפים. לעיתים נדירות ביותר הם יאכלו מזון יבשתי, כמו עופות יבשה ויונקים.
שיווק שותפים

שיווק שותפים (באנגלית: Affiliate marketing) הוא צורה של שותפות עסקית-שיווקית בין עסקים לבין שותפים בקידום המכירות, לעיתים בתיווך גורמים טכנולוגיים, כגון רשת שותפים, בה השותפים לקידום המכירות אחראיים למשיכת לקוחות אל אתר העסק באמצעות קידום אתר העסק במנועי החיפוש (SEO), שיווק אתר העסק במנועי החיפוש (SEM), שיווק אתר העסק בדואר האלקטרוני, שיווק אתר העסק ברשתות החברתיות ועוד. השותפים לקידום המכירות מקבלים עמלות על כל פעולה אותה מבצעים הלקוחות שהביאו אל אתר העסק (למשל קניית סחורה, מילוי טופסי הרשמה באתר, צפייה בכמות מסוימת של דפים, וכדומה). המוכר חוסך בעלויות הפרסום על ידי מיקור חוץ של הפרסום לאתרים אחרים המציגים את הפרסומות מטעמו תמורת עמלות פרסום. הצטרפות לתוכנית שיווק שותפים היא צורה של מונטיזציה עבור מפעילי אתרים, אפליקציות, דפי פייסבוק וכו'.
קמפיין שיווק השותפים הראשון עלה בשנת 1996 על ידי חברת אמזון. אמזון מפעילה למעלה מ-900,000 שותפים בקידום מכירות.
מודלים לדוגמה

תשלום עבור קליק (PPC, Pay per click) - במקרה זה השותף מקבל עמלה בהתאם לכמות הכניסות לאתר. קיימות טכניקות שונות למניעת רישום כפול של משתמשים בודדים אשר נכנסים לאתרים יותר מפעם אחת. הבעיה העיקרית בשיטה זו היא שלעסק יהיה קשה לוודא כי כמות המבקרים שאותם הביאו השותפים לקידום המכירות הן אכן "איכותיות". תוכנית ה"תשלום עבור קליק" המוכרת ביותר היא Google Adsense של גוגל.
תשלום עבור הפנייה (PPL, pay per lead) - במקרה זה השותף מקבל עמלה על כל "הפנייה מאושרת", שבה הלקוח אותו הוא הפנה אל אתר העסק מילא טופס עם הפרטים שלו באתר העסק.
תשלום עבור מכירה (PPS, pay per sale) - במקרה זה השותף מקבל עמלה על כל מכירה שהתבצעה על ידי לקוחות אותם הוא הפנה אל אתר העסק. בהיבט ההוצאות, שיווק שותפים יעיל לשיווק מוצרים או שירותים מכיוון שהתשלום לשותפים בקידום המכירות מתבצע רק אם הפרסום היה יעיל והביא אליהם לקוחות או מכירות ועל ידי כך למעשה מאפשר לעסקים למקסם את תקציב השיווק שלהם.
תשלום עבור פעולה (PPA, pay per action) - במקרה זה השותף מקבל עמלה על כל פעולה בהתאם לבקשה. לדוגמה בשיווק בסלולר ישנו שימוש במודל הנ"ל. בעל אפליקציה ישלם לשותף על כל הורדה. וכו.
בחלק מהמודלים הללו, הפעולה הטכנית כוללת הטמעת קוד באתר האינטרנט, המאפשר גישה לממשק חיצוני דרכו מתנהלת תוכנית השותפים המאפשרת הקצאת קישור (לינק) ייחודי לכל משווק. באמצעות קישור זה מערכת תוכנית השותפים יכולה לזהות תנועה ייחודית ובקרת ביצועים שהתקבלו באתר המשווק דרך כל משווק אינדיבידואלי.
סוגי תוכניות שותפים

תוכניות שותפים מתחלקות לשתי גישות עיקריות – תוכניות המופעלות על ידי חברת תיווך, ותוכניות המופעלות על ידי המוכרים עצמם.
תוכנית שותפים המופעלת באמצעות חברת תיווך מתאפיינת בכך שהחברה המפעילה את מנגנון התיווך מרוויחה באמצעות מתן פלטפורמה לקישור בין מוכרים למפרסמים, בעוד תוכנית שותפים המופעלת על ידי חברה מאפשרת למפרסם ליצור תקשורת ישירה ונטולת תיווך עם המוכר.
היתרון הבולט בשיווק דרך חברת תיווך הוא ההיצע של המוצרים אותם ניתן למכור, בעוד שתוכנית המופעלת ישירות על ידי המוכר מאפשרת לרוב תשלום גבוה יותר – עקב היעדר עמלות התיווך.
ההבדל בין תוכנית מפיצים לשותפים

ניתן למצוא מודל דומה הקרוי תוכנית מפיצים, המציע לצד ג' כלשהו לשווק מוצרי חברה.
ההבדל העיקרי נעוץ במיתוג. העוסקים בתוכנית שותפים משתמשים במיתוג החברה המוכרת את המוצר, בעוד בתוכנית מפיצים הקונה אינו נחשף לכך שמדובר במוצר שמספקת חברה אחרת - אלא נחשף למיתוג אותו יצר המפיץ לעצמו.
גודל השוק

ענף שיווק השותפים הוא תחום צומח בארץ ובעולם, והתעניינות בו גוברת מדי שנה. לפי נתונים שמתפרסמים, שיווק שותפים מייצר 15% מהמסחר האלקטרוני בארצות הברית וקנדה.
תוכניות שותפים בישראל

מבחינת חברות תיווך, ניתן למצוא מספר חברות המציעות קישור בין מפרסמים (החברות שאת מוצריהן יש למכור) לבין שותפים (הגורמים המוכרים את המוצרים בפועל). חברות אלו כוללות מאגר נתונים של מפרסמים המשלמים על הכנסה למאגר זה, ושותפים הבוחרים את המוצרים אותם ימכרו מתוך המאגר.
בקטגוריה השנייה - ניתן למצוא חברות המציעות תוכנית שותפים ישירה (כלומר - מכירת מוצרי החברה) ללא תיווך של חברה חיצונית, דוגמת חברת בבילון שהייתה מוכרת בזכות מוצרי התרגום שלה.
בקטגוריה השלישית - קיימים אתרים נוספים המציעים תוכניות שותפים דרך צד שלישי, כגון: תוכנית שותפים בתחום הלוטו העולמי - מדובר בתוכנית אשר השותפים בה מקדמים מכירות כרטיסי הגרלה להגרלות לוטו בינלאומיות.
ראו גם

שיווק באינטרנט
הערות שוליים

↑  Namchul Shin‏ STRATEGIES FOR COMPETITIVE ADVANTAGE IN ELECTRONIC COMMERCE (באנגלית)
↑  Google Trends - Afiliate Marketing
↑  Businessinsider - The Affiliate Marketing Report
| --- | --- |
בקרת זהויות :  NLI: 987007291596705171  LCCN: sh00003151
שה שה שה שה שה

שְׁה שְׁה שְׁה שְׁה שְׁה (בכתב סיני: 施氏食獅史; בפין-יין: Shī Shì shí shī shǐ) הוא שיר בשפה הסינית קלאסית מאת הבלשן הסיני-אמריקאי גַּ'או יְוֵּ'אנְזֶ'ן (אנ'), המהווה דוגמה מפורסמת של כתיבה תחת אילוץ. תרגום כותרת השיר הוא בערך "המעשה באדם ששמו שִי שאכל אריות". כל 92 ההברות בשיר זה מבוטאות "שְׁה" באחד מארבעת הטונים הרשמיים בסינית הקלאסית. השיר מובן כמעט בשלמותו לרוב דוברי המנדרינית המודרניים, אך זאת בצורה הכתובה ההירוגליפית בלבד; זאת משום שבמהלך מעל ל-2,500 שנות שימוש בסינית הקלאסית חלו בהגייתה שינויים רבים, דבר שגרם להיווצרותם של הומופונים רבים. כתוצאה מכך, קריאה בעל-פה של השיר במנדרינית או כתיבתו בשיטת תעתיק כלשהי הופכת אותו לחסר משמעות לחלוטין.
השיר

施氏食狮史



"石室诗士施氏，嗜狮，誓食十狮。



施氏时时适市视狮。



十时，适十狮适市。



是时，适施氏适市。



施氏视是十狮，恃矢势，



使是十狮逝世。



氏拾是十狮尸，适石室。



石室湿，氏使侍拭石室。



石室拭，氏始试食是十狮尸。



食时，始识是十狮尸，实十石狮尸。



试释是事"
תרגום השיר

"דברי ימי האדון שה שאכל אריות"
"אדון שה המשורר ממשכן האבן, חובב האריות, נשבע לאכול עשרה אריות.

לעיתים קרובות הלך האדון לשוק למצוא אריות.

בדיוק בשעה עשר הלכו עשרה אריות לשוק.

ובדיוק באותו זמן האדון שה הלך לשוק.

האדון בחן את עשרת האריות הללו, ובכוח חיציו הביא את עשרת האריות אל מותם.

האדון אסף את גופותיהם של עשרת האריות, והלך אל משכן האבן.

משכן האבן היה רטוב, האדון שלח את המשרתת לנקות את משכן האבן.

משכן האבן נוקה, ורק אז ניסה האדון לאכול את עשרת האריות הללו.

רק כשניסה לאכול, הבין שעשרת האריות הללו היו למעשה עשר גופות של אריות אבן.

נסה להסביר את העניין".
ראו גם

Buffalo buffalo buffalo buffalo buffalo buffalo buffalo buffalo